דיפה מהטה

דיפה מהטה (באנגלית: Deepa Mehta; נולדה ב-15 בספטמבר 1950)<ref></ref> היא במאית ותסריטאית קולנוע קנדית ילידת הודו, הידועה בעיקר בזכות טרילוגיית האלמנטים שלה, "אש" (1996), "אדמה" (1998) ו"מים"(2005).

הסרט "אדמה" הוגש על ידי הודו בתור המועמד הרשמי לפרס האוסקר לסרט הזר הטוב ביותר, ו"מים" היה הסרט הרשמי של קנדה לפרס האוסקר לסרט הזר הטוב ביותר, מה שהופך אותו לסרט הקנדי השלישי שאינו בשפה הצרפתית שהוגש באותה קטגוריה. השניים נאחרים היו "כדור בראש" אטילה ברטלאן ב-1990 שהיה בשפה מומצאת ו"Atanarjuat: The Fast Runner" של זכריה קונוק משנת 2001 בשפת האינוקטיטוט.

היא זכתה בפרס ג'יני בשנת 2003 על התסריט של "בוליווד/הוליווד".<ref name="Can"></ref> במאי 2012 קיבלה מהטה את פרס אמנויות הבמה של המושל הכללי על מפעל חיים, הכבוד הגבוה ביותר של קנדה באמנויות הבמה.<ref></ref>

== ביוגרפיה ==
מהטה נולדה ב-1950 באמריטסר, פנג'אב<ref></ref> ליד הגבול הצבאי של פקיסטן וחוותה על בשרה את ההשפעות שהביאה חלוקת הודו שלוש שנים קודם לכן. "אפילו כשגדלתי באמריטסר, היינו נוסעים כל סוף שבוע ללאהור, אז פשוט גדלתי ליד אנשים שדיברו על זה ללא הרף והרגשתי שזה אחד הדברים הכי נוראיים שהאנשים הללו חוו ".

בילדותה משפחתה עברה לניו דלהי, ואביה עבד כמפיץ סרטים. מאוחר יותר מהטה למדה בבית הספר התיכון לבנות וולהם, פנימייה בדהראדון למרגלות ההימלאיה. היא סיימה את לימודיה במכללת ליידי שרי רם לנשים, באוניברסיטת דלהי עם תואר בפילוסופיה.

מהטה מציינת כיצד התפיסה שלה כלפי סרטים השתנתה ככל שהתבגרה ונחשפה לסוגים שונים של קולנוע, מה שבסופו של דבר השפיע עליה להיות יוצרת סרטים בעצמה. היא מציינת:

"כשגדלתי בדלהי והלכתי לאוניברסיטה בדלהי, נהגתי לצפות בסרטים [הודיים]. גדלתי עם מינון בריא מאוד של קולנוע מסחרי הודי. אבי היה מפיץ סרטים, אז מגיל צעיר מאוד ראיתי קולנוע הודי מסחרי. אבל ברגע שהלכתי לאוניברסיטה, או אפילו את השנה האחרונה שלי בלימודים, באמת התחלתי לראות וליהנות מ-סטיאג'יט ריי ו- ריטוויק גטק והייתה לי חשיפה לקולנוע שאינו הינדי ולקולנוע שאינו הוליוודי. באוניברסיטה, נחשפתי גם לבמאים כמו טריפו וגודאר. הייתה גם חשיפה אינטנסיבית לקולנוע היפני עם במאים כמו אוזו ומיזוגוצ'י".<ref></ref>

== קריירה ==
לאחר סיום לימודיה החלה מהטה לעבוד בחברת הפקות שיצרה סרטים דוקומנטריים וחינוכיים עבור ממשלת הודו. במהלך הפקת סרטה התיעודי הארוך הראשון המתמקד בחיי העבודה של כלה ילדה, היא הכירה ונישאה ליוצר הדוקומנטרי הקנדי פול זלצמן, שהיה בהודו עבור יצירת סרט. היא היגרה לטורונטו כדי לגור עם בעלה בשנת 1973.<ref name=":0"></ref>

ברגע שהגיעה לקנדה, מהטה וזלצמן יחד עם אחיה דיליפ הקימו את Sunrise Films, חברת הפקות, שהפיקה תחילה סרטים דוקומנטריים אך עברה להפקת טלוויזיה ויצרה את סדרת הטלוויזיה "Spread Your Wings" (1977–1979) העוסקת באמנות ויצירתיות של צעירים מסביב לעולם.<ref></ref> בנוסף, מהטה ביימה מספר פרקים של הדרמה של CBC בהפקת זלצמן Danger Bay" (1984–1990)".<ref name=":0" />

מהטה ביימה גם את הסרטים התיעודיים ב-1975 את הסרט "ב-99: דיוקן של לואיז טנדי מרץ'". ב-1986 היא ביימה את הסרט "Travelling Light" המתמקד בעבודתו של אחיה דיליפ כצלם עיתונות. הסרט היה מועמד לשלושה פרסי ג'מיני . בשנת 1987, בהתבסס על יצירותיהן של אליס מונרו, סינתיה פלאד ובטי למברט, מהטה הפיקה וביימה את "מרתה, רות ואידי". הסרט הוקרן בפסטיבל הקולנוע הבינלאומי בקאן. בהמשך זכה הסרט בפרס הסרט העלילתי הטוב ביותר בפסטיבל הקולנוע הבינלאומי ה-11 בפירנצה בשנת 1988.

בשנת 1991 היא עשתה את הופעת הבכורה שלה בבימוי של סרט העלילתי עם "סם ואני" סיפור על מערכת היחסים בין ילד הודי-קנדי צעיר לג'נטלמן יהודי מבוגר בשכונת טורונטו בפארקדייל. הסרט היה הסרט בעל התקציב הגבוה ביותר שביימה אישה בקנדה עד אז, כאשר תקציבו היה 11 מיליון דולר. הסרט זכה לציון כבוד בקטגוריית פרס מצלמת הזהב של פסטיבל קאן 1991. הסרט הוקרן בפסיטבל הקולנוע00 בירושלים כאשר מהטה התארחה בפסטיבל.<ref></ref>

ב-1994 ביימה את הסרט "קמילה" בכיכובן של ברידג'ט פונדה וג'סיקה טנדי.

מהטה ביימה שני פרקים מסדרת הטלוויזיה של ג'ורג' לוקאס "אינדיאנה ג'ונס הצעיר".<ref></ref> הפרק הראשון, "בנארס, ינואר 1910", שודר ב-1993. הפרק השני שודר ב-1996 כחלק מסרט טלוויזיה שכותרתו "אינדיאנה ג'ונס הצעיר: מטייל עם אביו".

ב-1996 הקימה חברות הפקות יחד עם בעלה השני בשם Hamilton Mehta Productions.<ref name=":0" />

ב-2002 היא ביימה את "בוליווד/הוליווד", עליו זכתה בפרס ג'יני לתסריט המקורי הטוב ביותר.<ref></ref><ref></ref>

מהטה ביימה כמה סרטים באנגלית המתרחשים בקנדה, ביניהם "הרפובליקה של האהבה" ב-2003 ו"גן עדן על האדמה" ב-2008. גן עדן עוסק באלימות במשפחה ופריטי זינטה גילמה בו את התפקיד הנשי. הסרט הוקרן בבכורה בפסטיבל הסרטים הבינלאומי של טורונטו 2008. בשנת 2008 הפיקה מהטה את הסרט התיעודי "האישה הנשכחת", בבימויו של אחיה דיליפ.<ref name=":0" />

בשנת 2015, מהטה כתבה וביימה את "Beeba Boys". הסרט הוקרן בבכורה בפסטיבל הסרטים הבינלאומי של טורונטו 2015.<ref></ref>

בשנת 2016, מהטה ביימה את סרט הדרמה "אנטומיה של אלימות", החוקר את הסיבות השורשיות שהובילו לאונס ולרצח הקבוצתי בדלהי ב-2012.

ב-29 באוקטובר 2020, טלפילם קנדה הודיעה שסרטה של מהטה "Funny Boy" ייצג את קנדה בפרסי האוסקר לסרט העלילתי הבינלאומי הטוב ביותר.<ref></ref> עם זאת, הסרט נפסל על ידי פרסי האוסקר מכיוון שהשילוב שלו של דיאלוג באנגלית, סינהלית וטמילית לא עלה על האחוז הנדרש של דיאלוג לא אנגלי.<ref></ref>

=== טרילוגיית האלמנטים ===
מהטה ידועה בעיקר בשל טרילוגית האלמנטים שלה: "אש" מ־1996, "אדמה" מ-1998 ו"מים" מ-2005 עבורם זכתה בביקורות מעולות על הבימוי.<ref></ref> כמה שחקנים הודים מפורסמים שעבדו בטרילוגיה זו הם אמיר ח'אן, סימה ביסוואס, שבן אזמי, קולבושן חארבנדה, ג'ון אברהם, ראול קנה, ליסה ריי, ננדיטה דאס ומנורמה.

הסרט "אש" עוקב אחר רומן בין שתי גיסות שנישואיהן חסרי המין מפגישים אותן ברומן לוהט. הסרט עורר מחלוקת עם יציאתו, מכיוון שכמה קבוצות בהודו טענו כי הרומן הלסבי שעומד במרכז הסרט עומד הגד הערך המשפחתי והדתי המסורתי בחברה. הסרט גרר הפגנות בערים ברחבי הודו.מבחינה בינלאומית, הסרט זכה לשבחי הביקורת וזכה בסרט הקנדי הפופולרי ביותר בפסטיבל הקולנוע הבינלאומי של ונקובר. זה היה גם הסרט הדרמטי העלילתי הראשון שמהטה כתבה וגם ביימה, דבר בו היא תמשיך לאורך כל הקריירה שלה.<ref name=":0" /><ref></ref>

הסרט "אדמה" מתמקד בתקופה שלפני ובמהלך חלוקה הודו ופקיסטן ב-1947, וכיצד נעקרו חייה של משפחה אחת משורשיה על ידי אירוע היסטורי זה. המיקוד המרכזי של "אדמה" נועד להיות על "חלוקת האדמה, אבל היא גם מטפורית - מה המשמעות של המטרובהומי (המולדת) שלנו עבורנו?" הסרט התבסס על היסטוריה המשפחתית של מהטה עצמה כשהוריה ברחו מפקיסטן בשנת 1947, בעוד מהטה עצמה נולדה בפנג'אב ב-1950, לא הרחק מגבול הודו-פקיסטן.

הסרט "מים" הוא על ילדה בת שמונה שהתאלמנה לפתע. בהתאם למסורת של אלמנות, היא נשארת באשראם, שם היא אמורה לגור מכאן ואילך. הסרט, שהיה אמור להצטלם בהודו, הותקף על ידי פונדמנטליסטים הינדים שראו את הסרט כחוסר כבוד ואשר התייחסו לסרטים הקודמים של מהטה והצגתם את התרבות ההינדית.<ref></ref>הממשלה האזורית פסלה את ההרשאה שניתנה מהממשלה המרכזית לצלם בעיר הקדושה ואראנאסי. בסופו של דבר ההפקה עברה לסרי לנקה. "מים" פתח את פסטיבל הסרטים הבינלאומי של טורונטו 2005 והיה מועמד לפרס האוסקר לסרט הזר הטוב ביותר בשנת 2006.<ref></ref><ref></ref> הסרט הוקרן בפסטיבל הקולנוע באילת.<ref></ref>

=== ילדי חצות ===
מהטה ביימה את "ילדי חצות" בעקבות שיתוף פעולה עם סלמן רושדי שחיבר רומן באותו השם.<ref name="visits"></ref><ref></ref>השחקן ההודי אמריקאי סאטיה בהאבה שיחק את התפקיד של סאלם סיני בעוד תפקידים אחרים גולמו על ידי שריה סראן, סימה ביזוואז, שאבאנה עזמי, אנופם קר, סידהרת' נאראיאן, רהול בוס, סוהא עלי חאן, שאהנה גוסואמי ודרשיל ספארי.

הסרט יצא לאקרנים ב-9 בספטמבר 2012 בפסטיבל הסרטים הבינלאומי של טורונטו<ref></ref> והיה מועמד לסרט הקולנוע הטוב ביותר יחד עם 7 מועמדויות נוספות בטקס פרסי המסך הקנדי.<ref name=":0" />

== חיים אישיים ==
ב-1973 בהודו היא הכירה ונישאה ליוצר הקולנוע הקנדי פול זלצמן ממנו התגרשה ב-1983 לבני הזוג יש בת, דוויאני זלצמן, סופרת, אוצרת ומבקרת תרבות.

מהטה נשואה כיום למפיק דייוויד המילטון.<ref></ref> אחיה, דיליפ מהטה, הוא צלם עיתונות ובמאי קולנוע.

== קישורים חיצוניים ==

* 
== הערות שוליים ==

קטגוריה:מפיקות קולנוע קנדיות
קטגוריה:תסריטאיות קנדיות
קטגוריה:במאי טלוויזיה קנדים
קטגוריה:במאיות קולנוע קנדיות
קטגוריה:קנדים ממוצא הודי
קטגוריה:מקבלי עיטור מסדר אונטריו
קטגוריה:במאיות קולנוע הודיות
קטגוריה:במאים קנדים
קטגוריה:ילידי 1950